Vineri, 10 mai, vremea aduce temperaturi mai scăzute față de ziua precedentă.
Specialiștii Administrației naționale de Meteorologie anunță pentru vineri o vreme cu temperaturi mai scăzute față de ziua precedentă, cu valori medii sub valorile specifice acestei perioade. În multe dintre zone vor fi ploi și manifestări de instabilitate atmosferică.
Pe arii restrânse va mai ploua în vest, sud-vest și la munte. Ploile vor avea caracter de aversă și izolat vor fi posibile descărcări electrice.
Vântul va sufla slab și moderat, temporar cu intensificări în regiunile sudice, sud-estice și la munte, dar și asociat averselor, când vor fi possble vijelii. Totodată, dimineața și noaptea izolat se va semnala ceață.
Temperaturile maxime se vor situa între 15 și 21 de grade Celsius, iar cele minime între 4 și 14 grade Celsius.
În București, vremea va duce temperaturi mai ridicate decât ziua precedentă, astfel că se vor înregistra 21 de grade Celsius.
Vântul va sufla slab și moderat și nu vor fi șanse de precipitații. Cerul va fi parțial înnorat.